runetrust/blame-folketinget-dk huggingface dataset:
Martin Henriksen (DF), 2016-12-16:
De kan se, at i Folketinget og hos politikerne taler man om det: Man siger, at det, de har gang i, er for dårligt, man vil ikke finde sig i det, men når det kommer til stykket, kniber det med for alvor at gøre noget ved det, og det skal jeg på vegne af Dansk Folkeparti være den første til at beklage.
Ole Sohn (SF), 2007-01-11:
Og derfor kan man konstatere, at debatten om kontanthjælpsloftet naturligvis vil fortsætte, ikke med hensyn til, hvorvidt det hjælper eller ikke hjælper i forhold til at komme i arbejde – det gør det ikke – men ud fra det menneskesyn, at folk skal have et eksistensgrundlag, og den debat ...
Søren Pind (V), 2005-11-29:
Jeg tror, venstrefløjen og i hvert fald Venstre har et meget forskelligt syn på denne her sag, forstået på den måde, at det er typisk for venstrefløjen, at den i stedet for at tage udgangspunkt i den folkelige grobund, det enkelte menneskes indstilling til det her, tager udgangspunkt i ønsket om at holde organisationer og stive systemer i live, selv om de ikke måtte have grobund.
Kristian Thulesen Dahl (DF), 2012-04-11:
Derfor er det jo nok interessant at dykke ned i den pulje med en tredjedel af de ønsker, der har været fra lokalt hold, og så teste ministeren på, om alle de forslag er afvist med henvisning til grundloven eller menneskerettighederne eller EU-retten, som ministeren siger, eller om der i virkeligheden også er steder, hvor det er et politisk ønske om ikke at give kommunerne frihed, der ligger bag.
Rasmus Stoklund (S), 2025-04-09:
I dag er det sådan, at mange unge, der bor i landets yderkommuner, allerhelst vil blive boende, når de skal uddanne sig, og bo tæt på familie, venner og deres rødder, men besværet med at tage tog eller bus til uddannelsesstedet i en større by og de udgifter, det indebærer, kan trække i en anden retning.
Jan E. Jørgensen (V), 2020-12-03:
Jeg tror måske i virkeligheden, det var bedre at løfte problemstillingen i EU-regi, hvor vi jo altså taler med en meget, meget stærkere stemme, og hvor vi har haft succes med at påvirke nogle af de store giganter, fordi det er hele EU, der kommer og siger: Hvis I skal ind på vores marked, skal I altså leve op til de her krav.
Preben Bang Henriksen (V), 2014-04-22:
Det var også derfor, jeg lagde så meget vægt på i min tale at nævne, at vi skulle have tal på bordet her, at vi skulle have tal på, hvor mange anløb der er i de enkelte småhavne, hvor mange af dem der benytter lods, på hvilke tidspunkter de kommer, om det er inden for eller uden for åbningstiden, og hvad merprisen bliver, altså konsekvenserne for de små havne.
Karen Ellemann (V), 2009-04-22:
Evalueringen af »Et andet liv«, som for nylig er udarbejdet, peger dog yderligere på nogle udviklingsområder, som jeg ønsker at se nærmere på, bl.a. er det vigtigt, at vi ved noget mere om de prostitueredes egne ønsker til indsatsen og deres behov og levevilkår.
Ole Sohn (SF), 2000-01-20:
Der står i bemærkningerne til lovforslaget, at Datatilsynet skal sikre, at hensynet til de interesser, der betinger 80-års-tilgængelighedsfristen, herunder hensynet til den oplysningerne angår, afvejes over for de hensyn, der kan begrunde dispensation for tilgængelighedsfristen, herunder hensyn til forskningen.
Lone Dybkjær (RV), 2010-03-16:
Det mest forfærdelige ved det her er jo, at hvis man så har prøvet at klage over en enkeltperson og man i forbindelse med klagen opdager, at det ikke er en enkeltperson, der har begået en fejl, men at det faktisk er en systemfejl – det kan man i allerhøjeste grad godt mene at der er tale om inden for sygehusvæsenet – ja, så kan man altså ikke klage mere.
Brian Mikkelsen (KF), 2007-03-21:
I den brede medieaftale, som vi indgik sidste sommer, har vi tværtimod cementeret DR som Danmarks førende udbyder af public service og har i den forbindelse sikret DR en reel stigning af den årlige licens på 150 mio. kr. i løbet af aftaleperioden og givet DR flere public service-opgaver.
Christian Rabjerg Madsen (S), 2023-12-05:
Det, som Højesteret har forholdt sig til, er afviklingen af to konkrete sager, men det er værd at hæfte sig ved, at Forsvarets Efterretningstjeneste i forlængelse af den dom jo trak de pågældende sager, fordi Forsvarets Efterretningstjeneste ikke mente, at man under de omstændigheder kunne føre sagerne, uden at det ville kompromittere klassificerede og fortrolige oplysninger.
Rasmus Jarlov (KF), 2019-02-19:
Væsentlige transaktioner mellem det børsnoterede selskab og nærtstående parter skal godkendes af selskabets øverste ledelsesorgan, dvs. bestyrelsen, inden transaktionerne gennemføres, og oplysninger om visse væsentlige transaktioner skal offentliggøres på selskabets hjemmeside.
Mette Thiesen (DF), 2024-10-10:
For jeg ved ikke, hvornår det er blevet Venstres politik – det er det tilsyneladende med den her regering – at give socialdemokratiske, ræverøde flertal muligheden for, hvad kan man sige, at ødelægge hverdagen for folk, der bor i storbyerne, og det er jo sådan set det, man gør her.
Ulrik Kragh (V), 2004-11-11:
Nu tog hr. Villy Søvndal så ordet i anden omgang, og det giver mig lejlighed til at følge op på den noget forunderlige flugt fra det spørgsmål, jeg stillede under sidste runde, hvor hr. Villy Søvndal sagde, at amerikanernes aktivitet er helt forkastelig.
Margrethe Vestager (RV), 2006-11-17:
I Det Radikale Venstre har vi glædet os meget til behandlingen af det her lovforslag, fordi lovforslaget er et tegn på, at der skabes flere almindelige praktikpladser i øjeblikket, og det er jo et mål med den flerårsaftale, som vi har haft om flere erhvervsuddannelser.
Villy Søvndal (SF), 2003-11-18:
, at 65.000 af de i forvejen økonomisk dårligst stillede borgere er sat ned i kontanthjælp, selv om regeringen meldte ud med et helt centralt løfte om, at også kontanthjælpsmodtagere skulle friholdes. Hr. statsminister: Billedet krakelerer for enhver, der følger bare nogenlunde med i, hvad regeringen foretager sig. Jeg synes, det er ufattelig groft, at næsten hver tiende overførselsindkomstmodtager har fået den økonomiske levestandard nedsat af denne regering.
Ulla Tørnæs (V), 2001-01-24:
Jeg tænker selvfølgelig på det notat af 22. januar fra Finansministeriet, der var omtalt i Berlingske Tidende i går, og som jeg står med her. Jeg kan så forstå på statsministeren, at statsministeren agter at handle hurtigt med henvisning til det forslag, der blev vedtaget i Folketinget den 16. januar.
Rasmus Prehn (S), 2016-11-09:
Det virker jo meget omstændeligt, at man skal til at bygge helt nyt, når det er, at andre har været ude at sige – det fremgik f.eks. af Jyllands-Posten i går, den 8. november – at man i virkeligheden kan få lige så gode eller bedre resultater med en eksisterende bygning.
Joy Mogensen (S), 2020-04-22:
Jeg mener, at disse aftaler tilsammen er med til at sikre, at en række af de her særlig nødlidende teatre, museer og revyer nu kan få yderligere kompensation for at sikre, at de som de veldrevne kulturinstitutioner, de er, bliver ved med fortsat at være her, og også at de mange arrangører af festivaler og andre større arrangementer kan få kontant kompensation, selv om deres aktiviteter nu desværre er aflyst.
Søren Espersen (DF), 2008-06-10:
Hvis det kunne fremgå af det lovforslag, at det var valget for Grønland, nemlig at man, efter bloktilskuddet var i nul, ville sige: Kære venner, så vælger I, om I vil være selvstændige, ellers fortsætter delingen, som den hidtil har gjort.
Kristen Touborg (SF), 2007-02-27:
I forlængelse af det vil jeg godt høre, om ministeren mener, at den omstændighed, at der foreligger en udtalelse fra et råd, indebærer, at så må man rette ind efter det, selv om det jo faktisk er os, der er valgt til Folketinget, os, der er valgt til at beslutte.
Finn Sørensen (EL), 2017-12-20:
Er det rigtigt forstået, at den virkelige årsag til, at man har formuleret lovforslaget, som man har, er, at det giver mulighed for at fortsætte det såkaldt midlertidige stop for at tage kvoteflygtninge til evig tid, uden at ministeren skal ned og snakke med Folketinget om det?
Marianne Jelved (RV), 2003-02-05:
Kan fru Helle Sjelle bekræfte, at både Dansk Arbejdsgiverforening og Dansk Industri i deres høringssvar gør meget ud af at appellere til folkeskoleforligskredsen om at indføre test og evalueringer og prøver for at konstatere, om man nu når de mål?
Mai Villadsen (EL), 2020-04-24:
Hvis man kunne lave et kompromis, der så handlede om, at alt det, der fra den dag i dag er § 3-beskyttet, som er de 37.000 ha, var noget, som ikke skulle sprøjtes og gødes i fremtiden, kunne det da godt være, at det var et kompromis, man kunne indgå, men så bliver det nødt til at være i en overgangsperiode, for hvis nogle andre områder f.eks. så bliver enge – det er jo det, vi kommer til at beskytte i dag – synes jeg jo også, at de skal beskyttes bedre i fremtiden.
Jacob Jensen (V), 2013-01-29:
Vi har altså en stærkere styring af rammen fra centralt hold, men der er sådan set også i kommuner og regioner – måske mere på den mentale banehalvdel, kan man vel sige, men det materialiserer sig selvfølgelig også i deres handlinger – sket en betydelig ændring i tilgangen til økonomistyring.
Victoria Velasquez (EL), 2020-11-19:
Og så synes jeg også, at I skal tænke over, at det ikke kun er de sygemeldte, der bliver ramt af, at sygedagpengene stopper efter 3 måneder, når der ikke er en genvurdering, for det rammer altså også arbejdsgiverne, som jo normalt ville kunne få sygedagpengerefusion.
Flemming Møller Mortensen (S), 2012-12-04:
Det er jo, som Venstres ordfører også lige sagde, et spørgsmål om, at vi nu får hele rigsfællesskabet til at følge den samme praksis, fordi der her er tale om nogle regelsæt og en elektronisk platform, som allerede er blevet indført tilbage i 2006 i både Danmark og Grønland.
Benny Engelbrecht (S), 2015-05-12:
Vi taler altså ikke om, at der går en maler og maler vindueskarme indvendigt, men om en større og synlig byggeaktivitet, og det betyder selvfølgelig også, når man i alle tilfælde jo ikke skal kontrollere en privat borger, men derimod kontrollere de virksomheder, der måtte arbejde på borgerens grund, at det selvfølgelig forudsætter, at håndværkerne er til stede.
Linea Søgaard-Lidell (V), 2024-04-23:
Vi behandler i dag et beslutningsforslag, der handler om fattigdom, og som har nogle konkrete forslag til, hvordan man kan sætte ind over for fattigdom, bl.a. en officiel fattigdomsgrænse, måltal for fattigdom, et fattigdomsråd og en handlingsplan.
Karina Adsbøl (DF), 2018-05-04:
Men jeg ser, at der er nogle positive takter, og i hvert fald er jeg glad for, at både Enhedslisten, Det Radikale Venstre, SF og andre bakker op om beslutningsforslaget, og derfor håber jeg også, at vi i den videre udvalgsbehandling kan nærme os hinanden, frem for at vi trækker i hver vores retning.
Jens Joel (S), 2021-04-26:
Men ikke opbakning til beslutningsforslaget, da det jo pålægger os at gøre noget inden folketingsårets udløb, og vi er ikke sikre på, at vi når i mål med en lovbehandling af eksempelvis reglerne for en mere blandet sammensætning på ungdomsuddannelserne, men vi når forhåbentlig i mål med en aftale – det er vores ambition.
Peter Skaarup (DD), 2025-06-04:
For jeg har lidt oplevet, at det, som regeringspartierne, altså Socialdemokratiet, Venstre og Moderaterne, er kommet med i dag, i høj grad har været noget med, at man skulle holde et møde, men jo ikke rigtig noget om, hvad der skulle komme ud af det møde, og man vil i øvrigt afvente den her retssag eller flere retssager.
Lise von Seelen (S), 2008-05-09:
Derfor er vi optaget af, når vi skal afbureaukratisere her på sygehusområdet, at vi får det gjort i sammenhæng med de andre områder, som har stor betydning, så det ikke bliver noget isoleret, men at det også hænger sammen med, hvordan man afbureaukratiserer på det sociale område og på arbejdsmarkedsområdet, for meget ofte er det jo folk, som måske står og skal have afklaret deres tilværelse i forhold til en pension eller i forhold til sygedagpenge.
Jacob Buksti (S), 2002-02-20:
Det var nu ikke sikkert, at det var så kringlet som det, statsministeren var inde på. Men allerede i går i spørgetiden var vi jo omkring den såkaldte Farummodel, hvor det er sådan, at private virksomheder via sponsorater overfører midler fra mønsterkommunen Farum til især Farum Boldklub.
Lisbeth Bech-Nielsen (SF), 2022-12-20:
Det synes jeg simpelt hen er urimeligt, det synes vi i SF er urimeligt, og vi kommer til at stille et ændringsforslag om, at vi stemmer det her igennem, fordi vi er nødsaget til det, men at landets kommuner selvfølgelig ikke skal betale omkostningerne ved, at vi herinde, i Skatteministeriet, i staten endnu ikke har kunnet lave retvisende ejendomsvurderinger.
Poul Nyrup Rasmussen (S), 2000-02-09:
, og derfor er jeg tilfreds med og glad for de mange lande, 14 lande i det europæiske samarbejde plus Norge, der fuldt og helt har indtaget samme holdning som vi, plus Israel, der har endnu stærkere holdninger og reaktioner, for det er sandelig endnu mere berørt, og det er let forståeligt, plus USA, der har udtrykt sin dybe bekymring for det, der sker, plus FN's generalsekretær, Kofi Annan, der ganske usædvanligt har sagt: Den, der kender Østrigs historie, har grund til at følge udviklingen i Østrig meget, meget nøje. Derfor kan man naturligvis godt lave politisk polemik og stille 11 spørgsmål til mig i dag, og jeg skal såmænd nok svare på dem alle sammen.
Kristian Thulesen Dahl (DF), 2014-10-09:
Men det, jeg spurgte fru Camilla Hersom om i mit spørgsmål, og som hun ikke sådan helt fik forholdt sig til, men som hun nu får chancen til at svare på en gang til, er jo om det begreb, som hedder asylshopping, og som justitsministeren bruger.
Frank Dahlgaard (UP), 2001-03-28:
Fru Gitte Lillelund Bechs parti er medlem af folkeskoleforliget, og det er jo helt fint, men det gjorde jo ikke, at partiet var mere bundet, end at det rent faktisk i slutningen af 1997 sammen med Det Konservative Folkeparti, men uden de andre partier, fremsatte et forslag til folketingsbeslutning om en national kvalitetsstrategi.
Pia Christmas-Møller (KF), 2007-05-31:
Og selv om Jens Otto Krag i midten af 1960'erne ændrede sit standpunkt og etablerede det røde kabinet med SF, så har Socialdemokratiet og Det Radikale Venstre jo da i hvert fald indtil videre holdt hovedet koldt og afvist direkte regeringsdeltagelse af SF – indtil videre.
Karina Lorentzen Dehnhardt (SF), 2009-04-02:
Jeg synes, vi er kommet et stykke af vejen, og jeg vil gerne takke alle for debatten og for de tilkendegivelser, der har været positive, men også for ministerens udvalg, som trods alt er kommet i stand efter lang tid, mens man kunne sige, at den afgåede justitsminister var knap så meget til at hugge og stikke i.
Line Barfod (EL), 2007-12-13:
Nu er det jo første gang, vi har mulighed for at diskutere kommunalpolitik med Ny Alliance, og derfor vil jeg gerne høre Ny Alliances helt principielle holdning til det, som jo ligger til grund for en stor del af det her lovforslag, nemlig det krav, som regeringen og Dansk Folkeparti har gennemført over for kommunerne, om, at mindst 25 pct. af den kommunale drift skal konkurrenceudsættes med henblik på at få så meget privatisering som muligt.
Frank Aaen (EL), 2000-12-13:
Servicejobbene er blevet forbedret også denne her gang, og de er blevet forbedret på en måde, så jeg synes, at vi fremover kan sige til landets kommuner, til landets amter, til landets fagbevægelse, til alle, der er aktive omkring det med at skaffe folk i arbejde, at med de muligheder, der nu er åbnet med servicejobbene, bør der ikke være én eneste arbejdsløs over 48 år gammel, der har gået ledig i længere tid, som ikke kan komme i arbejde.
Kristian Jensen (V), 2006-05-17:
Først vil jeg sige, at hvis hr. Frank Aaen havde været her fra starten, ville han også have hørt en gennemgang af, hvorledes det at kunne have forældrekøbsordning som en virksomhedsordning er med til at gøre, at forældre, som har en negativ kapitalindkomst og dermed ikke er blandt de mest velhavende, rent faktisk kan blive ligestillet med forældre, der har en positiv kapitalindkomst og måske alt andet lige vil være blandt de mest velhavende.
Ole Stavad (S), 2003-12-19:
Jeg mener, at skatteministeren som et minimum skylder os et svar på, om denne ordre ikke var givet meget præcist til ministeriets embedsmænd, og at den definition, som den store revisionsvirksomhed gav af skattestoppet, helt svarede til den definition, som regeringen selv havde og desværre stadig væk har.
Benny Engelbrecht (S), 2019-03-27:
Jeg synes jo egentlig, at det er ret interessant, hvad den tidligere overvismand siger, altså når han f.eks. peger på, at hvis ellers finansieringen er på plads – det kan være, at finansieringen er noget af det, som regeringen slår sig på, altså den finansiering, som Socialdemokratiet har lagt frem, og det er jo så fair nok, for så kan vi tage en drøftelse af, om det er en rigtig eller forkert måde at finansiere det på – så kan man sagtens, som det fremgår af artiklen, gøre det her inden for holdbarheden.
Jens Joel (S), 2019-03-13:
Det lyder: Vil ministeren bekræfte, at han mener, at »det er en pligtsag for en borgerlig regering at sænke skattetrykket«, som udtalt til PolicyWatch den 6. februar 2019, og at en sådan politisk pligt også vil gælde, skulle Venstre genvinde regeringsmagten?
Kristian Jensen (V), 2002-12-09:
er sandheden jo, at vi har overtaget et samfund med nogle meget, meget overbelånte AMU-centre, hvor man har et aktivitetsniveau, et aktivitetsloft, sådan at når man kom dertil, kunne man ikke levere mere. Man var klemt på økonomien, fordi man netop under den tidligere siddende regering havde overbelånt bygningerne.
Ellen Trane Nørby (V), 2008-05-29:
Derfor er det bedste værn mod at skabe ulighed i samfundet at bryde den negative sociale arv, det er, at vi tager hånd om de børn, der lever i familier præget af kaotiske familieforhold, det er, at vi kigger på det enkelte individ i stedet for at kigge på teoretiske størrelser.
Flemming Møller Mortensen (S), 2016-11-18:
Det er en faggruppe, som vi respekterer i meget, meget høj grad, og derfor er vi fuldstændig enige i Sundhedsstyrelsens og Styrelsen for Patientsikkerheds anbefalinger, nemlig at fysioterapeuterne skal have lov til at manipulere hele kroppen fraset rygsøjlen.
Victoria Velasquez (EL), 2025-05-22:
Noget andet, der også er helt rigtigt, er, at vi hver gang har stillet et ændringsforslag om, at politikernes pension skulle følge med, som Venstre så også har stemt imod. Så man havde faktisk fin mulighed for at sikre sig, at de vilkår, der vil være for politikerne, rettidigt var fulgt med dem, der gælder for befolkningen.
Rasmus Prehn (S), 2017-10-11:
I Danmarks Radio er der historien om Tatjana Espersen fra Aalborg, og der er også historien om Claus Nielsen fra Frederikshavn, som netop har købt de her ladcykler, og som lige pludselig opdager, at de er til fare for andre trafikanter, fordi de har købt noget, der ikke bremser tilstrækkeligt.
Søren Søndergaard (EL), 2003-02-18:
Men det er bare meget interessant, at en af de største beslutninger i nyere tid, nemlig beslutningen om at gå i gang med at forberede denne her krig - jeg skal forklare om et øjeblik, hvorfor det er så stor en beslutning - er en beslutning, der bliver truffet bag lukkede døre, uden at befolkningen får adgang til at kende de argumenter, der ligger bag.
Jakob Sølvhøj (EL), 2016-05-31:
Som jeg også nævnte under førstebehandlingen, har der været en meget klar tilkendegivelse fra Dansk Socialrådgiverforening, hvis medlemmer jo sagsbehandler på det her område, som meget tydeligt har signaleret, at de synes, det er et godt forslag, og mener, det er et håndterbart forslag.
Franciska Rosenkilde (ALT), 2023-04-20:
Vores samfundsglæde er fuldstændig afhængig af kunst og kultur, og derfor er det et politisk ansvar at understøtte den – ikke kun til prisoverrækkelser og premierer, men helt nede fra undergrunden, op gennem vækstlaget, hvor der eksperimenteres og udvikles, og så selvfølgelig også i det fuldt professionelle lag.
Jørgen Arbo-Bæhr (EL), 2005-12-13:
Det ene skridt, som går ud på at styrke adgangen til de tværfaglige a-kasser i modsætning til de fagligt baserede a-kasser, vil først og fremmest være til skade for de ledige, som har størst behov ud fra deres faglige baggrund for vejledning og for rådgivning for at kunne komme videre.
Frederik Vad (S), 2024-11-14:
Det er jo det her beskæftigelseskrav, som er et supplerende krav, i forhold til hvis man vil have tidsubegrænset ophold, og som handler om, at man skal have været i beskæftigelse i 4 år ud af de sidste 4 år og 6 måneder, med lidt elastik, hvis man skal kunne få permanent opholdstilladelse.
Lars Løkke Rasmussen (V), 2009-04-16:
Og regeringen vil ikke sidde og se på, at unge mister livsmodet, fordi der hverken er udsigt til arbejde eller uddannelse. Så vi har et meget, meget stærkt fokus på at styre Danmark sikkert gennem krisen på en måde, hvor vi minimerer de menneskelige omkostninger, men hvor vi altså også samtidig sikrer, at det Danmark, der står på den anden side af krisen, er et stærkt Danmark, som har konkurrencekraft til at kunne få fuld glæde af det opsving, der så venter.
Lars Barfoed (KF), 2008-01-15:
Derfor ønsker vi Konservative endnu mere forskning i udviklingsbistanden, og vi ønsker også mere oplysning til folk om, hvad det rent faktisk er, vi gør, og om, hvor det går godt, og hvor det går skidt. Så vil vi fra konservativ side prioritere, som det også fremgår af forslaget til vedtagelse, de fattigste i Afrika.
Sara Olsvig (IA), 2014-04-29:
Det er i hvert fald det, som vi har fået meget klart fortalt hjemme i Grønland, nemlig at statsministeren ikke ønsker at drøfte, ikke engang ønsker at holde møde om den her sag, som man fra Danmarks side mener er afsluttet, men som vi fra Grønlands side ikke mener er afsluttet.
Karin Storgaard (DF), 2008-11-18:
I forbindelse med globaliseringsaftalen udsendte Dansk Folkeparti den 5. november en pressemeddelelse, hvor vi gjorde opmærksom på, at vi glæder os over, at forligskredsen af de uforbrugte midler fra globaliseringspuljen i 2007 bl.a. afsætter yderligere 50 mio. kr. til attraktive professionshøjskoler og 44 mio. kr. til erhvervsuddannelserne.
Kristian Jensen (V), 2010-02-02:
Så hr. Klaus Hækkerups påstand om, at dansk økonomi skulle være i krise og ramt hårdere end de andre, er i hvert fald noget, som de internationale valutamarkeder og de eksperter, som sidder dér, er lodret uenige i, for de anser kronen som værende en stærk valuta og dansk økonomi som værende en stærk økonomi.
Hans Kristian Skibby (DF), 2019-03-19:
Det er sådan set fornuftigt nok, at de ting kommer på plads, også ved førstebehandlingen af de her lovforslag i dag, men det gælder især L 189, hvor vi jo også kigger på delen omkring det, som jeg synes har været specielt vigtigt, og det er jo i forhold til ledelsesansvaret i de danske finansielle institutter, altså at vi får præciseret og øget det.
Jeppe Bruus (S), 2019-11-07:
Så jeg tænker, at det er en naturlig opgave for hele Folketinget og selvfølgelig også i særdeleshed for regeringen at arbejde for, at vi fastholder det gode samarbejde, at vi arbejder loyalt inden for rammerne af retsforbeholdet og selvfølgelig også er opmærksomme på den udvikling, der er i gang.
Thomas Adelskov (S), 2005-03-11:
Der findes jo mange gode medarbejdere ude i kommunerne, der virkelig gør en stor indsats, men er ordføreren ikke enig i, at et af problemerne ved at ændre på refusionsreglerne kan være, at man anlægger nogle meget skrappe sagsbehandlingsprocedurer ude i kommunerne, der giver anledning til, at den der kassetænkning får lov at inspirere mere til, hvornår man raskmelder og delvis raskmelder de sygemeldte?
Villy Søvndal (SF), 2004-04-30:
Jeg er optaget af det fatale svig, det er, at når et parti som Dansk Folkeparti går ud og siger, at vi vil sikre bedre hjemmehjælp, og den enkelte, der modtager hjemmehjælp, så kan konstatere, at han eller hun ikke fik bedre hjemmehjælp. Tværtimod er hjemmehjælpen under den her regering med støtte af Dansk Folkeparti faldet for den enkelte modtager med 2 pct. Så den store forskel er fokus, forskellen på at være optaget af kolonner og så mennesker, der bliver ramt.